     Z A P I S N I K
34. sjednice Vijeća Mjesnog odbora „Petar Zrinski“ održane 19. ožujka 2024. godine u prostorijama Mjesnog odbora “Petar Zrinski“, Primorska 32, s početkom u 17,00 sati.

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević, Luka Kerečin
NENAZOČNI ČLANOVI VIJEĆA:  Lucija Kerečin
Predsjedava Ivana Živčić, predsjednica Vijeća.
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.
Vijeće prihvaća tekst Zapisnika 33. sjednice Vijeća Mjesnog odbora „Petar Zrinski“ održane 21.veljače 2024. godine, s izmjenama.
Vijeće jednoglasno utvrđuje dnevni red:

DNEVNI RED

1. Korištenje prostora Mjesnog odbora "Petar Zrinski", donošenje zaključka
2. Postavljanje prometnih stupića u Krajiškoj ulici, donošenje zaključka
3. Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. 
    Zrinskoga – Praška, mišljenje, daje se
4. Pitanja, prijedlozi i obavijesti



Ad. 1  Korištenje prostora Mjesnog odbora "Petar Zrinski”
Članovima vijeća je materijal dostavljen uz poziv za sjednicu.
Vijeće  jednoglasno donosi;


Z A K L J U Č A K
o povremenom korištenju prostorija Mjesnog odbora „Petar Zrinski”



1. Klubu liječenih alkoholičara „Petar Zrinski“ odobrava se povremeno korištenje dvorane u objektu mjesne samouprave, Primorska 32, u terminu četvrtkom od 18.00 – 19.00 sati. 

1. Prostor iz točke 1. ovog zaključka koristit će Klub liječenih alkoholičara „Petar Zrinski“ bez naknade.

1. Klub liječenih alkoholičara „Petar Zrinski“ obvezuje se prilikom korištenja prostorija postupati s pažnjom dobrog gospodara.

1. O povremenom korištenju prostorija iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.
.

Ad. 2. Postavljanje prometnih stupića u Krajiškoj ulici
Članovima vijeća je materijal dostavljen uz poziv za sjednicu.
U raspravi sudjeluju:
    Gđa. Živčić je obavijestila članove Vijeća Mjesnog odbora “Petar Zrinski” o novonastalom problemu nepropisnog parkiranja automobila pokraj podzemnih spremnika za otpad. Parkirani automobili smanjuju preglednost pješačkog prijelaza te dovodi pješake u opasnost pri prelasku prijelaza. Članovi vijeća su se složili da je potrebno postaviti prometne stupiće kao prijelazno rješenje dok se ne odradi temeljita rekonstrukcija Krajiške ulice koja bi po mišljenju Vijeća trebala biti projektirana s ciljem sigurnosti posebice djece-pješaka kao najranjivije skupine u prometu.
Vijeće  jednoglasno donosi;

Z A K L J U Č A K
o postavljanju prometnih stupića na pješačkim prijelazima Krajiška kbr. 7 te kod podzemnog spremnika ispred Krajiške kbr. 7
                                             
I.   Vijeće Mjesnog odbora „Petar Zrinski“ konstatiralo je da u Krajiškoj ulici kod kbr. 7  parkirni  automobili smanjuju preglednost pješačkog prijelaza čime ugrožavaju prijelaz pješaka.

II.    Vijeće  Mjesnog odbora „Petar Zrinski donosi zaključak kojim traži postavljanje prometnih stupića na pješačkim prijelazima Krajiška kbr. 7 te kod podzemnog spremnika ispred Krajiške kbr. 7

III. Ovaj se zaključak dostavlja Vijeću Gradske četvrti Donji grad na daljnje postupanje.


Ad. 3. Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška
Članovima vijeća je materijal dostavljen uz poziv za sjednicu.
Vijeće bez rasprave jednoglasno donosi;
ZAKLJUČAK

o davanju mišljenja na Prijedlog Odluke o izradi Urbanističkog plana uređenja
Trg bana Jelačića - Petrinjska - Amruševa - Trg N. Š. Zrinskoga - Praška


1. Vijeće Mjesnog odbora „Petar Zrinski“ daje pozitivno mišljenje o Prijedlogu Odluke o izradi Urbanističkog plana uređenja Trg bana Jelačića - Petrinjska - Amruševa - Trg N. Š. Zrinskoga - Praška.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 4. Pitanja i prijedlozi
       Gđa.  Kobeščak zamolila je predsjednicu da  pošalje upit Čistoći o planiranom datumu otvaranja podzemnih spremnika u Krajiškoj ulici.
Sjednica je završila u 18,00  sati
Zapisnik sastavila: Ivana Živčić

KLASA: 024-08/24-003/629
URBROJ: 251-13-11-1/006-24-02

Zagreb, 19. ožujka 2024.

                                                                          PREDSJEDNICA MJESNOG ODBORA
                                                                                            „PETAR ZRINSKI“

Izvješće o glasanju na 34. sjednici VMO “Petar Zrinski”

